ΓΡΑΠΤΗ ΕΡΩΤΗΣΗ P-1376/03

υποβολή: Juan Izquierdo Collado (PSE) προς την Επιτροπή

(7 Απριλίου 2003)

Θέμα: Προκαταβολές — Έρευνητικά Σχέδια Στόχου 1

Πως ερμηνεύει η Επιτροπή το άρθρο 32 του Κανονισμού (ΕΚ) 1260/1999(1) και ποια είναι η οριστική θέση της όσον αφορά την καταβολή προκαταβολών, και τον συνυπολογισμό τους ή μη για τον κανόνα Ν+2, στα ερευνητικά σχέδια που χρηματοδοτούνται από τα Διαρθρωτικά Ταμεία, στο ο πλαίσιο του Επιχειρησιακού Προγράμματος Έρευνα και Ανάπτυξη του Στόχου 1 στην Ισπανία, κατά τα έτη 2000, 2001, 2002, 2003·

(1) ΕΕ L 161 της 26.6.1999, σελ. 1.

Απάντηση του κ. Barnier εξ ονόματος της Επιτροπής

(16 Μαΐου 2003)

Το άρθρο 32 παράγραφος 1 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία προβλέπει ότι οι ενδιάμεσες πληρωμές και οι πληρωμές τουπολοίπου αφορούν δαπάνες που έχουν πράγματι καταβληθεί και πρέπει να αντιστοιχούν σε πληρωμές που έχουν εκτελεστεί από τους τελικούς δικαιούχους και δικαιολογούνται με εξοφλημένα τιμολόγια ή λογιστικά στοιχεία ισοδύναμης αποδεικτικής αξίας.

Ο κανονισμός (ΕΚ) αριθ. 1685/2000 της Επιτροπής της 28ης Ιουλίου 2000(1) για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1260/1999 όσον αφορά την επιλεξιμότητα των δαπανών διευκρινίζει την έννοια των δαπανών που έχουν πράγματι καταβληθεί. Προκειμένου να αποσαφηνιστεί η έννοια αυτή, η Επιτροπή απέστειλε στα κράτη μέλη, το Σεπτέμβριο 2001, ερμηνευτικό σημείωμα. Στο σημείωμα αυτό τονίζεται ότι: οι προκαταβολές από τους τελικούς δικαιούχους δεν μπορούν να περιληφθούν στις δαπάνες που δηλώνονται στην Επιτροπή.

Για να περιληφθούν οι προκαταβολές, σε ορισμένες περιπτώσεις, στις επιλέξιμες δαπάνες, η Επιτροπή ανέλαβε τη δέσμευση ναποβάλει πρόταση τροποποίησης του κανονισμού (ΕΚ) αριθ. 1685/2000. Δεδομένου ότι η πρόταση αυτή απορρίφθηκε από την πλειοψηφία των κρατών μελών, η Επιτροπή ενημέρωσε τα κράτη μέλη στις 19 Φεβρουαρίου 2001 ότι δεν επρόκειτο ναποβάλει νέες προτάσεις.

Λόγω των θεμιτών προσδοκιών που ενδέχεται να δημιουργήθηκαν στη διάρκεια της συζήτησης, οι προκαταβολές για τις οποίες η απόφαση χορήγησης ενίσχυσης ελήφθηκε από τα κράτη μέλη πριν από τις 19 Φεβρουαρίου 2003 καθώς και οι προκαταβολές για τις οποίες η απόφαση χορήγησης ενίσχυσης ελήφθη με πρόσκλησηποβολής προτάσεων η προθεσμία της οποίας έληξε πριν από τις 19 Φεβρουαρίου 2003 θεωρούνται επιλέξιμες για κοινοτική συγχρηματοδότηση.

Οι αιτήσεις πληρωμών που αντιστοιχούν στις προκαταβολές που καλύπτονται με τον τρόπο αυτό βάσει των θεμιτών προσδοκιών θα ληφθούνπόψη για την εφαρμογή του κανόνα n+2. Εξάλλου, η αποσαφήνιση αυτή του καθεστώτος μη επιλεξιμότητας των προκαταβολών που αντιστοιχούν σε καθεστώτα προηγούμενα της 19ης Φεβρουαρίου 2003 ισχύει μόνο για τις προκαταβολές που δεν έχουν χρησιμοποιηθεί από τον τελικό δικαιούχο. Αυτό δεν αλλάζει τίποτα στην επιλεξιμότητα των αιτήσεων πληρωμής που αντιστοιχούν στην πραγματική χρησιμοποίηση των προκαταβολών από τον τελικό δικαιούχο. Όσον αφορά το επιχειρησιακό πρόγραμμα Investigacin, Desarrollo e Innovacin — Objetivo 1 (2000-06), το οποίο εγκρίθηκε με απόφαση της Επιτροπής της 26ης Φεβρουαρίου 2001, η πρώτη προθεσμία για την ενδεχόμενη εφαρμογή του κανόνα N+2 είναι η 31η Δεκεμβρίου 2003.

(1) ΕΕ L 193 της 29.7.2000.